Ńdɔ a ngádzó ai Zɛvah bân Tsalmuna nâ: “É bod mǐ ngáwé á Tabôr bə́ ngábə́ yá ?” Bɔ́ ai nyé nâ: “Ḿból ó nə̄ ńgɔ̄ fə̄ bɔ̂ bə́ ngábə́, bə́ fulugan ai bɔ́n bə́ ńkúkúmá.” 19Nyé ai bɔ́ nâ: “Bə́ ngábə́ bə̄bə́dzāŋ, bɔ́n bə́ nāná; sɔŋ hə anə́ Ńtondôbə a tálá, ngə́ myâ mǐ dzógē bɔ́ bə́ tála, ngə́ maa mǎwē kig mínā.” 20Ńdɔ a ngádzó ai Yéter, ǹtól mɔ́n wóé naa: “Kódógō á sí ó we bɔ́[1].” Hədá ńdɔ etɔŋ ndómán yā ndzí kig tyé ókəŋ bítá amú ā mbádaga, amú hála a ngə́lə mǎn étɔŋ mɔ́ngɔ́. 21Ńdɔ Zɛvah bân Tsalmuna bə́ ngádzó nâ: “Wǎmēn kódógō á sí ó we bíā; amú ḿból mod a nə́ nálā ńgɔ fə ngul dzié é nə́, ńdɔ Gédéon á ngákódō á sí a mǎn wé Zɛvah bân Tsalmuna; ńdɔ a ngánɔŋ míńsángá mí ngábə́ kələ́ bə̄kámɛl bábá á kíŋ.